text: У 2015 годзе Ала Пятрова з Чэрыкава перажыла анкалагічную аперацыю, два месяцы правяла на бальнічным, а потым доўга аднаўлялася ад хваробы. Увесь гэты час Ала Міхайлаўна не працавала і ў выніку, у дадатак да ўсіх няшчасцяў, атрымала «ліст шчасця» ад падатковай інспекцыі.
  „У мяне бесперапынны працоўны стаж 35 гадоў. Чаму ў нашай краіне я лічуся дармаедам, а не прыкладам для дармаедаў? Я ім кажу: давайце сацыяльнае апытанне зробім. Выйдзем у горад Чэрыкаў, вось сюды, на плошчу, і спытаем: дармаед я ці не? Няхай людзі вырашаць, калі нашы камісіі не могуць! Чаму ў Дэкрэце №3 не прадугледжана норма вызвалення такіх грамадзян ад прымусу да працы, каб не ставіць іх у адзін шэраг з дармаедамі? ” – распавяла Ала Пятрова „Еўрарадыё”.
  Ала Міхайлаўна звярнулася ў Чэрыкаўскі райвыканкам з просьбай вызваліць яе ад «падатку на дармаедства». Але чыноўнікі не знайшлі яе становішча цяжкім.
  Абураная жанчына напісала скаргу ў Магілёўскі аблвыканкам. Там адказалі што „дэпутатам” „дадзена права, а не абавязак” вызваляць ад збору „на фінансаванне дзяржаўных выдаткаў”. „З боку Чэрыкаўскага райвыканкама парушэнняў заканадаўства Рэспублікі Беларусь аб адмове даць вам палёгку не дапушчана”, – чытае жанчына з паперы за подпісам першага намесніка старшыні Магілёўскага аблвыканкама Алега Чыкіды.
  Але праз пару дзён Алу Пятрову нечакана выклікалі ў райвыканкам. „Мне патэлефанавалі і ветліва прапанавалі напісаць другую заяву на „савет дэпутатаў „. Я адразу кажу, што ніякіх больш даведак, ніякіх выпісак збіраць не буду – рабіце афіцыйныя запыты самі. І што вы думаеце? Не спатрэбіліся даведкі!” – цешыцца жанчына.
  Атрымліваецца, пакуль у галіне разглядалі скаргу Алы Міхайлаўны на мясцовых чыноўнікаў і шукалі аргументы для абгрунтавання іх слушнасці, тыя зразумелі, што далі маху, і змянілі пазіцыю. Але аблвыканкам па інэрцыі ніякіх парушэнняў у іх першым рашэнні не знайшоў.
  Тэлефонная размова Аляксандра Лукашэнкі з прэзідэнтам Казахстана Нурсултанам Назарбаевым адбылася 20 лютага з ініцыятывы казахстанскага боку, паведамляе прэс-служба беларускага кіраўніка.
  Адной з галоўных тэм сталі адносіны ў Еўразійскім эканамічным саюзе. Бакі выказалі ўзаемную занепакоенасць у сувязі з існымі праблемамі.
  „Прэзідэнт Казахстана выказаў заклапочанасць праблемнымі пытаннямі ў адносінах Расейскай Федэрацыі і Рэспублікі Беларусь. Пры гэтым ён упэўнены, што ўсе існыя праблемы будуць вырашаныя ў саюзе”, — гаворыцца ў паведамленні.
  Акрамя таго, Назарбаеў расказаў Лукашэнку пра праблемы паміж Казахстанам і Кыргызстанам і шляхі іх вырашэння.
  Назарбаеў запрасіў Лукашэнку ўзяць удзел у саміце Шанхайскай арганізацыі супрацоўніцтва летам гэтага года, а таксама наведаць выставу „Экспа-2017” у Астане, дзе будзе працаваць і нацыянальная экспазіцыя Беларусі.
  Як паведамлялася раней, гэты тыдзень Лукашэнка правядзе ў Сочы. Пра тэрміны паездкі і запланаваныя ў Сочы сустрэчы не паведамляецца.
  Прэс-сакратар прэзідэнта Расеі Дзмітрый Пяскоў заявіў, што Уладзімір Пуцін не плануе сустракацца з Лукашэнкам у Сочы. Працоўны графік Пуціна на найбліжэйшыя дні перапоўнены, „і сустрэчы такой не пазначана”.
  Пяскоў падкрэсліў, што ў Сочы Лукашэнка знаходзіцца з прыватнай паездкай. „Разам з тым, безумоўна, працягваецца праца па ўзгадненні тэрмінаў правядзення Вышэйшага дзяржсавета Расіі і Беларусі”, — адзначыў прэс-сакратар прэзідэнта РФ.
  Тут прайшлі сямейныя майстар-класы пад лозунгам “Баль з мінулай эпохі”. Удзельнікі атрымалі нагоду не толькі даведацца, якія танцы былі моднымі на каралеўскіх дварах, але і паспрабаваць сябе ў такіх танцах. Заняткі правяла выпускніца Інстытута музыкалогіі Варшаўскага ўніверсітэта Марта Зінкевіч:
  – Мы перанесліся ў часы Барока і Рэнесансу, каб крыху адчуць атмасферу баляў пры двары. Вучыліся з дзецьмі і іх бацькамі танцаваць. Яны даведаліся, як ўзнік той ці іншы танец, якія фігуры натхнялі людзей на гэтыя танцы. І ўсё гэта – з прыроды!
  “Баль з мінулай эпохі” прайшоў у рамках цыклу сустрэч “Музейныя кнігаеды”. Кожная сустрэча прысвячаецца нейкай кніжцы, якая вызначае тэму майстар-класаў. “Баль з мінулай эпохі” натхнёны кніжкай Ізабэлы Клебаньскай “Як танцавалі перад стагоддзямі, або Танец з фігурамі”.